שיחה:ג'ימזו

message: מה זה הכפר מוריס?
אין דבר כזה.נא למחוק זאת.

message: בערך יש "מידע" שנלקח כנראה מאתר זוכרות:"סיבת נטישה: התקפה צבאית על הכפר (מוריס)" ו"המידע" כתוב בערך כלשונו, שסיבת הנטישה של הכפר הנדון היא התקפה על הכפר מוריס והוא הפך כאן לכפר הסמוך שלא היה ולא נברא. והאמת היא שאין כפר בשם מוריס אלא שהאתר מביא את (מוריס) בסוגריים כאסמכתא ושהמידע נלקח כנראה מפרסום של ההיסטוריון בני מוריס.--‏Avin • שיחה‏ 23:26, 15 באוקטובר 2006 (IST)
replies: text: אבקש להבין - האם יש בעיה בעצם כשרות המידע (האם הוא לא נכון?) או רק במינוח הקלוקל? אם זה רק המינוח לא קל יותר לתקן מאשר לשים תבנית שכתוב ולכתוב בדף השיחה הסבר מפורט? זהר דרוקמן - אהמ - שלום עולמי 23:31, 15 באוקטובר 2006 (IST)
replies: text: :הטעות הייתה בגרסה הראשונה של הערך ומאז עבר עריכות של "מומחים" לנושא: "כפרים שנחרבו בנכבה" וזה הרגיז אותי. סליחה על הלהט--‏Avin • שיחה‏ 23:53, 15 באוקטובר 2006 (IST)
thread_title:  הוספת תבנית שכתוב 

message: לא עקבתי אחרי כל השיחות הרבות בנושא, אבל רציתי בכל־זאת לשאול - מדוע האתר palestineremembered "פסול"? מעצם שמו ברור שיש לו דעה אנטי־ישראלית, אבל האם יש גם סיבה להאמין שהמידע שהוא מספק לא נכון? גם האתרים שהערך המומלץ ארגון צבאי לאומי מקשר אליהם בהחלט דעתניים.
אם התשובה לשאלתי מופיע כבר באיזה שהוא דיון, אשמח לקבל קישור. --אמיר א. אהרוני 11:07, 6 בדצמבר 2006 (IST)
replies: text: קישור כבקשתך: שיחה:אלחרם#הסרת קישור לאתר בעייתי מאוד?--‏Avin • שיחה‏ 11:28, 6 בדצמבר 2006 (IST)
replies: text: :Avin, אני מסכים עם מה שאתה כותב שם, אבל זו דעה אחת שלך ולא דיון. אני רוצה לדעת האם לדוד שי יש סיבה מוצקה למחוק את הקישורים. --אמיר א. אהרוני 11:37, 6 בדצמבר 2006 (IST)
replies: text: ::כן, יש לי סיבה מצוינת: אתר Palestine Remembered, הוא אתר פוליטי מובהק, כפי שקל לזהות גם בביקור קצר ביותר בו. זהו אתר שלא נכתב מתוך עניין באמת, אלא מתוך עניין לקדם מטרה פוליטית. בנסיבות אלה, אינני רואה כל סיבה להפנות אליו. נקודה אחת קטנה: האתר מרבה לציין (גם בהפניה שהסרתי) כי היישובים הערביים עברו טיהור אתני (Ethnically cleansed). הבה נסתכל על מבחן התוצאה: בארץ ישראל המנדטורית חיו יהודים וערבים. לאחר מלחמת העצמאות נותרו בארץ ישראל מאות אלפי ערבים בצד הישראלי של הקו הירוק, ואפס יהודים בצד הערבי של הקו הירוק. עכשיו ספר לי: מי עסק בטיהור אתני שיטתי? שאלה נוספת: היכן מספר Palestine Remembered לקוראיו על טבח חברון, אירוע שחייב להישאר בזכרונו של כל מי שזוכר את פלשתינה? דוד שי 11:56, 6 בדצמבר 2006 (IST)
replies: text: :::דוד אתה לא מדייק, בשטח הישראלי נותרו כ-156,000 ערבים ולא כמה מאות אלפים. כמה יהודים היו לפני מלחמת העצמאות בשטחי הקו הירוק הירדני או המצרי? ראה   מלחמת העצמאות#שטח ואוכלוסייה בהשוואה לתוכנית החלוקה, העובדות הן שלמעשה אם רצינו בכך או לא היה כאן סוג של טיהור אתני והאתר הזה לא טועה. אני לא מצפה מאתר כזה לספר לקוראיו על טבח חברון, גם האתר של נשים בירוק הוא אתר פוליטי מובהק. השאלה היא אם אפשר ללמוד מאתרים אלו והתשובה לכך היא חיובית אין להפעיל בויקיפדיה צנזורה.--‏Avin • שיחה‏ 12:57, 6 בדצמבר 2006 (IST)
replies: text: ::::תודה על הדיוק, הוא חשוב אבל אינו משנה את העיקרון: 156,000 ערבים נותרו בצד הישראלי, אפס יהודים בצד הערבי. הערבים ערכו טיהור אתני יסודי ביותר בבכל מקום שהתאפשר להם. בכך קצת סטינו מהנושא, וכעת נחזור אליו: הציפיות שלך מהאתר שקרוי Palestine Remembered נמוכות ביותר, אם הן אינן כוללות ציפיה שיספר גם על הטיהור האתני של חברון מתושביה היהודים. אתר כזה, שמסתיר את האמת ומעוות אותה (גם אם בכך הוא עונה על ציפיותיך), אינו ראוי להופיע כמקור בוויקיפדיה, והסרתו איננה בגדר צנזורה, אלא בגדר הבחנה בין טוב לרע. אינני יודע איך נשים בירוק נדחפו לכאן, אבל לא ידוע לי שהאתר שלהן משמש אותנו כאתר לקישורים חיצוניים (מלבד בערך העוסק בהן, כמובן).  דוד שי 14:04, 6 בדצמבר 2006 (IST)
replies: text: :::::דוד, יש בעיה בכך שאתה פוסל את palestine remembered, אבל מכשיר את hebron.org.il שיש אליו קישורים מטבח חברון (מאורעות תרפ"ט), למרות שהוא מציג דעה מתנחלית שלא משתמעת לשתי פנים. המטרה העיקרית של האנשים שעומדים מאחורי hebron.org.il היא לטפח ולקדם את ההתיישבות היהודית בחברון של היום ולא לספק לציבור אמת היסטורית. יחד עם זאת, אם המאמרים שאליהם האתר מקשר מספקים מידע נכון, אז אין עם זה בעיה, למרות שהיה עדיף למצוא מקור פחות דעתני.

text: :::::אז השאלה היא לא אם היה או לא היה טיהור אתני ב־48. השאלה היא למה אין לגזור גזירה שווה בין hebron.org.il לבין palestine remembered. עדיין לא קיבלתי את התשובה. --אמיר א. אהרוני 14:57, 6 בדצמבר 2006 (IST)
replies: text: ::::::לא זכור לי שהכשרתי את hebron.org.il (גם לא פסלתי אותו, ספק אם שמעתי על קיומו עד לרגע זה). אינני פוסל אוטומטית כל אתר שיש מאחוריו מניע שאיננו רק הרחבת הדעת - לעתים, למשל, אני תומך בקישור לדף באתר מסחרי שיש בו מידע מועיל לקורא. את מניעי לפסילת palestine remembered הבאתי לעיל. אם תגיע למסקנה שדעותיהם של כותבי האתר שבקישור בטבח חברון (מאורעות תרפ"ט) פוגעות בשיקול דעתם במידה שהופכת את הקישור לבלתי ראוי, טפל בכך. מובן שייתכן שמישהו יבקש ממך לנמק את מעשיך, אני מקווה שיהיו לך נימוקים ראויים. דוד שי 17:52, 6 בדצמבר 2006 (IST)
replies: text: :::::::גם אם מחליטים ש [ http://www.palestineremembered.com/al-Ramla/Jimzu/index.html remembered] פסול לצורך תיאור ההיסטוריה, הנתונים המספריים שבו לרוב נכונים, והכוונה לשטח ומספר תושבים. לכן צריך לדעתי לקבל את המספרים, אלא אם יביא מישהו מקור הטוען אחרת ליז'אנסק 18:29, 6 בדצמבר 2006 (IST)
thread_title:  "אתר פסול" 

message: במקורות כתובים ובמיוחד אלו העוסקים במלחמת העצמאות וגם ברשת נקרא הכפר בשם ג'ימזו:
*ד"ר זאב וילנאי, אנציקלופדיה לידיעת הארץ, הוצאת ידיעות אחרונות, 1956.
*אפרים תלמי, מה ומי לכסיקון מלחמת העצמאות, הוצאת "דבר", 1964.
*תולדות מלחמת הקוממיות, ענף היסטוריה במטה הכללי, צבא ההגנה לישראל הוצאת מערכות, 1959.
*‏נגה קדמן, בצדי הדרך ובשולי התודעה, ספרי נובמבר, 2008
הכיתוב באנגלית Jimzu מופיע במפות משנת 1934 וגם משנת 1946. אני מבקש להעביר את הערך לשם  ג'ימזו גם בגלל ששם הערך הנוכחי ג'מזו קרוב מדי לשם המושב גמזו של היום ועלול לבלבל את הקוראים.--‏Avin • שיחה‏ 00:55, 6 בפברואר 2009 (IST)
replies: text: שיניתי, משום שגם כללי האקדמיה ללשון העברית מאפשרים זאת. דוד שי - שיחה 23:34, 8 בפברואר 2009 (IST)
replies: text: :דוד, תודה על ההעברה המהירה האם ראית שיש תחליף כתוב ל"אתר הפסול" לעיל?--‏Avin • שיחה‏ 01:55, 9 בפברואר 2009 (IST)
replies: text: ::כן, כנראה שמקור זה יועיל לעוד יישובים ערביים רבים שחרבו. דוד שי - שיחה 08:32, 9 בפברואר 2009 (IST)
thread_title:  שם הערך